Der var en gang, hvor Miley Cyrus var kendt som den uskyldige teenagestjerne i Disney-serien 'Hannah Montana'. Nu er hun forvandlet til en rocktøs med kort afbleget hår, der går i udfordrende tøj. Og ryger hash.

Til magasinet Style fortæller hun, at hun nyder at ryge hash, fordi hun ikke får bivirkninger af det.

- Når jeg ryger, får jeg ikke den dårlige fornemmelse eller vredesudbrud, som når jeg drikker alkohol. Der er en grund til, at Bob Dylan var en slags 'Rasta Mother Teresa'.

Den 20-årige sangstjerne, der i øjeblikket hitter med sangen 'We Can't Stop', er forlovet med den australske skuespiller Liam Hemsworth, men selvom hun ønsker at stifte familie med ham, så er hun endnu ikke klar til at sætte børn i verden.

- Jeg elsker at være ung og leve livet. Jeg vil have tid til at blive mental stærk. Jeg elsker min partner, men i sidste ende, vil jeg kende mig selv, så jeg kan være en god forælder alene, fortæller unge Miley Cyrus til magasinet.

Far sår tvivl om Miley Cyrus-bryllup

Sangstjernen fik sit gennembrud med Disney-successen Hannah Montana, da hun var 14 år gammel. I 2009 udkom spillefilmen 'Hannah Montana: The Movie', og singlen 'The Climb' fra filmens soundtrack er en af Miley Cyrus' mest succesfulde singler til dato.